న్యూఢిల్లీ: కశ్మీర్లోని అల్లరి మూకలు రాళ్లు విసరడం మాని కాల్పులు జరిపితే సంతోషిస్తామని భారత ఆర్మీ చీఫ్ బిపిన్ రావత్ అన్నారు. ఆదివారం ఆయన మాట్లాడుతూ కొంత భావోద్వేగానికి గురయ్యారు. ఆర్మీ అధికారి గొగోయ్ ఓ ఆందోళనకారుడిని మానవ కవచంగా వాడుకోవడాన్ని సమర్థించిన రావత్.. ఆందోళనకారులు రాళ్లు పక్కనపెట్టి కాల్పులు జరిపితే తమకు సంతోషంగా ఉంటుందన్నారు. ఆందోళనకారులు మాపైకి రాళ్లు, పెట్రోలు బాంబులు విసురుతుంటే తాను ‘వేచి చూసి చచ్చిపోండి’ (జస్ట్ వెయిట్ అండ్ డై) అని సిబ్బందికి చెప్పలేనని అన్నారు. కశ్మీర్కు మిశ్రమ పరిష్కారం కావాల్సి ఉందన్నారు.  మానవకవచంపై స్పందిస్తూ చెత్త యుద్ధం (డర్టీ వార్)ను ఎదుర్కొనేందుకు ఇటువంటివి తప్పవని రావత్ వ్యాఖ్యానించారు.
newdhilly: kashmeerloni allari mookalu raallu visaradam maani kaalpulu jaripithe santoshistaamani bhaarata armi cheef bipin ravat annaru. aadivaaram aayana maatlaadutuu kontha bhavodveganiki gurayyaru. armi adhikari gogoy oo aandolanakaarudini manava kavachamgaa vaadukovadaanni samarthinchina ravat.. aandolanakaarulu raallu pakkanapetti kaalpulu jaripithe tamaku santoshamgaa untundannaaru. aandolanakaarulu mapaiki raallu, petrolu bambulu visurutunte taanu ‘vechi chusi chachipondi’ (just veyit and dai) ani sibbandiki cheppalenani annaru. kashmeerku mishrama parishkaaram kavalsi undannaaru.  maanavakavachampai spandistuu chetta yuddham (durty war)nu edurkonenduku ituvantivi tappavani ravat vyaakhyaaninchaaru.